Հոգեկան որոշ խանգարումների դեպքում երեխաների եւ դեռահասների բուժման համար օգտագործվում է դեղորայք: Երբ բժիշկը դեղեր է նշանակում երեխային, ե՛ւ ծնողները, ե՛ւ հենց երեխաները տարբեր մտահոգություններ եւ հարցեր են ունենում: Դեղեր նշանակող բժիշկը պետք է մեծ փորձ ունենա տվյալ դեղամիջոցը երեխաների եւ դեռահասների հոգեկան խնդիրների լուծման համար օգտագործելու մեջ: Բժիշկը պետք է լիովին բացատրի դեղորայքի օգտագործման նպատակը եւ նշի դրա օգտագործման դրական կողմերը, անցանկալի կողմնակի ազդեցությունը եւ վտանգները: